ISTARSKA ŽUPANIJA

**OSNOVNA ŠKOLA SVETVINČENAT**

Svetvinčenat 98

52342 Svetvinčenat

OIB: 92363347984

MB: 03203590

KLASA: 007-04/22-02/01

URBROJ: 2168/07-06-22-02

Svetvinčenat, 22.2.2022.

OBRAZLOŽENJE **IZVRŠENJA** FINANCIJSKOG PLANA ZA **2021.** GODINU

1. DJELOKRUG RADA ŠKOLE

Osnovna škola Svetvinčenat je javna ustanova koja obavlja djelatnost osnovnog obrazovanja. Djeluje na području Općine Svetvinčenat, te obuhvaća sljedeća mjesta: Svetvinčenat, Štokovci, Bijažići, Pekici, Bibići, Kersani, Bokordići, Pajkovići, Pusti, Peresiji, Bričanci, Foli, Ferlini, Brhanići, Krase, Smoljanci, Salambati, Rapanji, Vidulini, Šikuti i Krančići. Prometna povezanost je dobra. Osnivač Škole je Istarska županija.

Škola pruža osnovnoškolsko obrazovanje učenicima od 1. do 8. razreda. Odgojno-obrazovni rad organiziran je u petodnevnom radnom tjednu. Nastava je organizirana u dvije smjene. Nastava se izvodi prema Nacionalnom okvirnom kurikulumu Ministarstva znanosti i obrazovanja, Godišnjem planu i programu rada škole te Školskom kurikulumu.

1. OBRAZLOŽENJE PROGRAMA

NAZIV PROGRAMA: PROGRAMI REDOVNE DJELATNOSTI – MINIMALNI STANDARD

Aktivnosti:

Materijalni rashodi – po kriterijima

Materijalni rashodi – po stvarnom trošku

Materijalni rashodi – po stvarnom trošku (drugi izvori)

Plaće i drugi rashodi za zaposlene

Opis programa: Mjesečne dotacije za podmirenje troškova redovne djelatnosti. Redovna djelatnost škole financira se iz sredstava decentralizacije iz kojih se podmiruju materijalni i financijski rashodi škole. Izračun mjesečne dotacije proizlazi iz obračuna: 38,00 kn po učeniku, 300 kn po razrednom odjelu, 2.000,00 kn za matičnu školsku zgradu. Sistematski pregledi zaposlenika, energenti: električna energija, lož ulje i prijevoz učenika u školu. Financiranje plaća, naknade prijevoza na posao i ostalih materijalnih prava zaposlenih, isplata po sudskim presudama, testiranje COVID. 50% vlastitih prihoda od najma školskih prostorija utrošiti će se na podmirenje troška energenata (struja, lož ulje), dok će se 50% prihoda proslijediti osnivaču.

Opći ciljevi: U skladu sa zakonskim propisima. Prevencija bolesti, pravovremeno otkrivanje bolesti. Omogućiti učenicima putnicima dolazak u školu. Omogućiti nesmetano odvijanje redovnog poslovanja, nastavnog, odgojno-obrazovnog procesa i tekuće održavanje postojeće opreme radi sigurnosti djece i zaposlenika. Omogućiti vanjskim suradnicima korištenje školskih prostorija za izvođenje programa izvanškolskih aktivnosti.

Posebni ciljevi: Stručnim usavršavanjem zaposlenika omogućiti kvalitetan rad škole i njeno funkcioniranje. Omogućiti nesmetano odvijanje nastavnog procesa, spriječiti te ukloniti nastale kvarove i oštećenja. Očuvanje zdravlja radnika i prevencija bolovanja. Organizirani prijevoz učenika putnika od mjesta stanovanja do škole i natrag prema točno utvrđenom tenderu vožnje, sukladno Ugovoru/Sporazumu s prijevoznikom. Energetska učinkovitost. Omogućiti učenicima sudjelovanje u izvanškolskim aktivnostima u prostorijama škole zbog veće udaljenosti od gradskih središta. U skladu sa zakonskim propisima.

Ostvareni ciljevi i pokazatelji uspješnosti realizacije tih ciljeva: Pravilna raspodjela financijskih sredstava sukladno namjeni. Plesne i sportsko-rekreativne aktivnosti u prostorijama škole. Opskrba lokalnog stanovništva – trgovina u Smoljancima u prizemlju stare školske zgrade. Realizacija postavljenih ciljeva u skladu sa zakonskim propisima i planom.

NAZIV PROGRAMA: PROGRAMI REDOVNE DJELATNOSTI – IZNAD STANDARDA

Aktivnosti:

Materijalni rashodi – po stvarnom trošku (iznad standarda)

Opis programa: Premije osiguranja školske imovine, osiguranja od odgovornosti i nezgoda zaposlenika.

Opći ciljevi: Omogućiti nesmetano odvijanje redovnog poslovanja i odgojno-obrazovnog procesa.

Posebni ciljevi: Sigurni uvjeti za rad.

Ostvareni ciljevi i pokazatelji uspješnosti realizacije tih ciljeva: Realizacija postavljenih ciljeva u skladu sa zakonskim propisima i planom.

NAZIV PROGRAMA: PROGRAMI OBRAZOVANJA – IZNAD STANDARDA

Aktivnosti:

Školska natjecanja

Školska kuhinja

Produženi boravak

Mala glagoljaška akademija

Novigradsko proljeće

Ostali programi i projekti

*Generacija NOW*

*Kreativni mještani za bolje sutra – unaprijedimo život lokalne zajednice*

Školski list, časopisi i knjige

Nagrade za učenike

SpaVin

Zavičajna nastava

Školska shema

Medni dan

Opis programa: Školska natjecanja. Svakodnevna priprema kuhanog obroka. Neobavezan oblik odgojno-obrazovnog rada namijenjen učenicima od 1. do 4. razreda koji se provodi izvan redovne nastave, pod nadzorom učitelja, u jutarnjim satima prije nastave koja se za učenike nižih razreda provodi u poslijepodnevnoj smjeni. Provodi se u obliku različitih aktivnosti: pisanje zadaće, druženje, igra, projekti. Ljetna škola u Roču u kojoj učenici 4. razreda iz svih krajeva Hrvatske, podijeljeni u skupine od 35-40 učenika, rade u sedmodnevnim radionicama književnog, likovnog i novinarskog sadržaja. Sudionici se kreativno koriste glagoljicom kao izravnim medijem, likovnim predloškom, te obilaze autentična mjesta vezana za glogoljsku kulturu središnje Istre i Aleju glagoljaša. Za sudionike se organiziraju izleti i kulturno-zabavni programi. Manifestacija za djecu i mladež, škola dječjeg stvaralaštva, radionice na zadanu temu. Tijekom sedmodnevnog kreativnog rada, sudionici razrađuju izražajna sredstva karakteristična za pojedina jezično-umjetnička područja: riječ, zvuk, slika i pokret. Programi koji potiču darovitost i jačaju individualnu kompetentnost učenika. Upoznati učenike s opremom i osmisliti digitalnu igračku u kojoj će učenici upotrijebiti nekoliko različitih senzora. Uređenje društvene prostorije u staroj zgradi škole u Smoljancima. Nabava udžbenika za obvezne i izborne predmete za učenike 1.-8. razreda. Prigodni pokloni kao nagrada za učenike koji su prošli s odličnim uspjehom na kraju školske godine. Međupredmetno istraživanje zavičajnih vrijednosti i osobitosti. Podjela voća i mliječnih proizvoda učenicima prema tjednom rasporedu tijekom školske godine. Promocija meda s hrvatskih pčelinjaka za učenike 1. razreda putem podjele meda i edukativne slikovnice.

Opći ciljevi: Omogućiti učenicima da razviju afinitete prema različitim nastavnim predmetima i sadržajima, ostvare vlastite interese i pokažu svoja znanja i vještine. Omogućiti učenicima konzumiranje toplog obroka za vrijeme boravka u školi. Zbrinjavanje djece zaposlenih roditelja prema planu i programu rada produženog boravka. Njegovanje srednjovjekovne kulture i očuvanje kulturne baštine. Prepoznati i omogućiti djeci da izraze svoje talente iz jezičnog i drugih umjetničkih područja. Podizanje svijesti o zavičaju i okruženju općenito, poticanje na promišljanje. Cilj donacijskog natječaja je povezivati postojeća i nova znanja u području tehnologije pri izradi kreativnih IT projekata, razvijati kreativnost, inovativnost i razumijevanje modernih tehnologija, stvoriti priliku da učenici realiziraju projekt od koncepta do gotovog modela, da uče jedni od drugih i tako stječu samopouzdanje. Uređenje prostorije za potrebe škole i lokalne zajednice. Provedba kurikularne reforme. Valorizacija naučenog gradiva, poticaj izvrsnosti, ambicija i razvoj kompetencija kod učenika. Upoznati učenike s prednostima korištenja prirodnih resursa u kozmetici i važnosti očuvanja baštine. Institucionalizacija zavičajne nastave na lokalnoj razini. Upoznati, očuvati i afirmirati posebnosti zavičajnog identiteta, povijesti i tradicije. Povećati konzumaciju zdravih namirnica. Podizanje svijesti o značaju svakodnevne pravilne i zdrave prehrane djece. Podizanje svijesti o značaju lokalne poljoprivredne proizvodnje i zdrave prehrane. Educiranje djece i njihovih roditelja o važnosti konzumiranja meda i uključivanja meda u prehranu.

Posebni ciljevi: Kroz redovnu i dodatnu nastavu poticati učenike na samostalno produbljivanje nastavnog sadržaja, poticati zdrave odnose među članovima grupe. Priprema zdravog obroka prema nutritivnim standardima za osnovnoškolski uzrast djece. Sadržajno provođenje vremena van redovne nastave pod stručnim nadzorom učitelja. Sudjelovanje učenika u projektima, stručna pomoć pri savladavanju nastavnih sadržaja. Njegovanje glagoljice i glagoljske pismenosti. Usmjeravanje i poticaj talentirane djece prema izboru životne profesije u skladu s talentima i sposobnostima. Razvijanje kreativnosti kod učenika. Otkrivanje i prezentacija različitih individualnih vještina i znanja. Pružanje dodatnih mogućnosti za razvoj djetetovih potencijala. Izraditi digitalnu igračku uz pomoć dobivene opreme. Opremanje prostora stolicama, konferencijskim stolom i rasvjetnim tijelima, bojanje stubišta. Pomoć roditeljima pri financiranju opremanja djece za pohađanje nastave. Posebna pohvala učenicima s odličnim uspjehom. Osvijestiti korisnike projekta o važnosti korištenja izvornih, prirodnih, organski uzgojenih sastojaka u svakodnevici. Upoznati s korisnim biljkama našeg područja i načinima njihove prerade te potaknuti na kritički stav pri odabiru kozmetike i higijenskih potrepština. Ukazati na važnost očuvanja tradicionalnih motiva preko umjetničkih djela od keramike i korisnih predmeta. Razvijati poduzetništvo već u osnovnoškolskoj dobi putem prodaje preko učeničke zadruge čime bi učenici upoznali cjelokupni proces pripreme i plasiranja gotovog proizvoda na tržištu. Razviti sposobnost učenika za samostalno učenje i sklonost cjeloživotnom obrazovanju. Omogućiti kvalitetan rad škole i pružanje dodatnih mogućnosti, njegovati zavičajni identitet, kroz projektne zadatke razvijati kod učenika smisao za timski rad. Oblikovati prehrambene navike djece s ciljem trajnog povećanja udjela voća i povrća te mlijeka i mliječnih proizvoda u njihovoj prehrani kako bi se spriječila rana debljina i druge bolesti uzrokovane neadekvatnom prehranom. Oblikovanje zdravih prehrambenih navika djece. Poticanje uporabe meda domaćih proizvođača, edukacija o važnosti pčelarstva za sveukupnu poljoprivrednu proizvodnju i biološku raznolikost.

Ostvareni ciljevi i pokazatelji uspješnosti realizacije tih ciljeva: Sudjelovanje učenika na školskim natjecanjima po predmetima i sportovima, prema rasporedu školskih natjecanja. Županijsko natjecanje hrvatski. Državno natjecanje sudoku. Dio aktivnosti nije realiziran radi pandemije. Online sudjelovanje u uvjetima pandemije. Realizacija u skladu s tematskim projektima. Prezentacija rezultata pred drugim učenicima, roditeljima, učiteljima i sl. Postojeća igračka (autić, plišanac, …) nadograđena senzorima. Testirali smo većinu senzora (digitalnih i analognih), učenici su savladali osnove. Funkcionalan prostor za izložbe, predavanja, prezentacije. Interes i zadovoljstvo sudjelovanjem kod učenika 1. razreda. Realizacija postavljenih ciljeva u planiranim okvirima.

NAZIV PROGRAMA: PROGRAMI INVESTICIJSKOG ODRŽAVANJA

Aktivnosti:

Investicijsko održavanje

Opis programa: Investicijsko i tekuće održavanje, hitne intervencije.

Opći ciljevi: Održavanje radne sposobnosti opreme na potrebnoj razini, uvođenje poboljšanja i usavršavanje, sanacija i produljenje vijeka trajanja, postizanje bolje kvalitete.

Posebni ciljevi: Zadovoljenje zakonskih uvjeta, održavanje pedagoškog standarda. Provođenje školskog kurikuluma u sklopu reforme školstva. Zaštita na radu.

Ostvareni ciljevi i pokazatelji uspješnosti realizacije tih ciljeva: Realizacija aktivnosti prema potrebi. Redovno odvijanje djelatnosti škole. Lakiranje parketa. Ugradnja plinske instalacije s vanjskim spremnikom plina za potrebe školske kuhinje.

NAZIV PROGRAMA: PROGRAMI KAPITALNIH ULAGANJA

Aktivnosti:

Projektna dokumentacija

Ulaganja

Opis programa: Izrada dokumentacije za adaptaciju sanitarnih čvorova i ugradnju plinske instalacije s vanjskim spremnikom za potrebe kuhinje. Adaptacija sanitarnih čvorova.

Opći ciljevi: Očuvanje strukture školske zgrade. Energetska učinkovitost.

Posebni ciljevi: Poboljšanje radnih uvjeta. Sigurnost.

Ostvareni ciljevi i pokazatelji uspješnosti realizacije tih ciljeva: Realizacija u skladu s planom.

NAZIV PROGRAMA: PROGRAMI OPREMANJA

Aktivnosti:

Školski namještaj i oprema

Opremanje knjižnica

Opis programa: Nabava opreme za potrebe redovnog odvijanja nastavnih procesa i redovnog poslovanja škole. Nabava knjiga i lektire za školsku knjižnicu.

Opći ciljevi: Osigurati nužne uvjete za rad i nesmetano odvijanje odgojno-obrazovnog procesa. Unaprijediti kvalitetu i omogućiti nesmetano odvijanje odgojno-obrazovnog procesa.

Posebni ciljevi: Podizanje kvalitete nastavnih procesa i boravka djece u školi. Povećanje knjižnog fonda.

Ostvareni ciljevi i pokazatelji uspješnosti realizacije tih ciljeva: Realizacija postavljenih ciljeva u planiranim okvirima.

NAZIV PROGRAMA: POMOĆNICI U NASTAVI

Aktivnosti:

MOZAIK 4

Opis programa: Osiguravanje pomoćnika u nastavi učenicima s teškoćama u razvoju.

Opći ciljevi: Pomoć učenicima s teškoćama u razvoju koji imaju teškoće koje ih sprječavaju u funkcioniranju bez pomoći pomoćnika u nastavi.

Posebni ciljevi: Osiguranje pomoćnika učenicima s teškoćama u razvoju poboljšava njihov odgojno-obrazovni uspjeh, potiče uspješniju socijalizaciju i emocionalno funkcioniranje te donosi napredak u razvoju vještina i sposobnosti u školskoj sredini.

Ostvareni ciljevi i pokazatelji uspješnosti realizacije tih ciljeva: Zahvaljujući sredstvima iz Projekta osigurana su sredstva za plaću 1 pomoćnika za 1 učenika. Time se olakšala i poboljšala učenikova integracija i savladavanje sadržaja u nastavnom procesu.

1. ZAKONSKE I DRUGE PRAVNE OSNOVE

Djelatnost osnovnoškolskog obrazovanja ostvaruje se u skladu s odredbama Zakona o odgoju i obrazovanju u osnovnoj i srednjoj školi, Zakona o ustanovama i Statuta škole.

Godišnjim planom i programom odgojno-obrazovnog rada škole utvrđeni su uvjeti rada, broj djelatnika škole, organizacija rada, godišnji izvedbeni kurikulumi, kulturna i javna djelatnost škole, zdravstveno-socijalna zaštita učenika, ekološka zaštita, školski preventivni program, permanentno stručno osposobljavanje i usavršavanje, profesionalno informiranje i usmjeravanje.

Školski kurikulum sadrži plan neposrednog odgojno-obrazovnog rada s djecom u izbornim programima, izvannastavnim aktivnostima, školskim projektima, izvanučioničkoj nastavi, dodatnoj i dopunskoj nastavi te izvanškolskim aktivnostima.

Uvjeti odvijanja aktivnosti izvan škole propisani su Pravilnikom o izvođenju izleta, ekskurzija i drugih odgojno obrazovnih aktivnosti izvan škole.

Financijski plan izrađuje se na temelju Zakona o proračunu, Pravilnika o proračunskim klasifikacijama, Pravilnika o proračunskom računovodstvu i računskom planu te Uputama za izradu Proračuna Istarske županije.

Osnovne škole, kojima je osnivač Istarska županija, financiraju se temeljem Odluke o kriterijima i mjerilima za osiguravanje minimalnog financijskog standarda javnih potreba u osnovnom školstvu. Cilj je financiranje općih i materijalnih rashoda škole, održavanje, opremanje i ulaganje u školske objekte. Iz decentraliziranih sredstava podmiruju se troškovi za uredski materijal i ostale materijalne rashode, energiju, prijevoz učenika, zdravstvene preglede zaposlenika te premije osiguranja.

Plaće i materijalna prava radnika regulirana su Temeljnim kolektivnim ugovorom za službenike i namještenike u javnim službama i granskim Kolektivnim ugovorom za zaposlenike u osnovnoškolskim ustanovama.

1. USKLAĐENOST CILJEVA, STRATEGIJE I PROGRAMA S DOKUMENTIMA DUGOROČNOG RAZVOJA

Školske ustanove ne donose strateške, već godišnje planove i programe (GPP i Školski kurikulum) prema planu i programu koje je donijelo Ministarstvo znanosti i obrazovanja.

Vertikala usklađivanja ciljeva i programa MZO-a i jedinice lokalne samouprave sa školskom ustanovom, provedena je u dodirnim točkama.

Nastavni planovi se odnose na nastavnu godinu, a ne na fiskalnu godinu. Uzrok mnogim odstupanjima u izvršenju financijskog plana je pomak određenih aktivnosti iz jednog u drugo polugodište što uzrokuje promjene izvršenja financijskog plana tijekom 2 fiskalne godine.

Osnovni cilj je učenicima pružiti kvalitetan odgoj i obrazovanje, podizati kvalitetu odgojno-obrazovnog rada stalnim i kvalitetnim usavršavanjem učitelja te podizanjem materijalnih i drugih uvjeta, u skladu s mogućnostima. Kroz uključivanje u izvannastavne i izvanškolske aktivnosti, natjecanja i školske projekte kod učenika se potiče i razvija kreativnost, samostalnost u radu i samopoštovanje.

S općim odgojem i obrazovanjem, učenici dobivaju temeljna znanja potrebna za život, otvara im se mogućnost daljnjeg školovanja i postiže se jednakost odgojno obrazovnih mogućnosti.

1. ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTVA ZA PROVOĐENJE PROGRAMA

Sve aktivnosti planirane su prema izvorima financiranja.

Decentralizirana sredstva za osnovne škole (mjesečne dotacije) iz proračuna Istarske županije planirana su na temelju sljedećih kriterija: broj učenika, broj razrednih odjeljenja i broja školskih zgrada (jedna matična školska zgrada).

Potrebna sredstva za podmirenje materijalnih rashoda planirana su na temelju istih u prethodnim razdobljima, a u skladu s predviđenim uvjetima poslovanja u nadolazećoj proračunskoj godini.

Plaće i materijalna prava zaposlenika, koje financira Ministarstvo znanosti i obrazovanja, planiraju se u skladu sa zakonskim propisima.

Prihodi za posebne namjene podrazumijevaju prihod od pružanja usluge školske marende i produženog boravka učenicima škole. Planirani su na temelju broja učenika korisnika usluga i cijene istih.

Vlastiti prihodi podrazumijevaju prihod od naplate školske marende zaposlenicima i najma školskih prostorija.

 Ravnateljica:

 Silvija Jeromela Obrovac, prof.